open-index/open-wikipedia-markdown huggingface dataset:
תמיכה חברתית

**תמיכה חברתית** מתרחשת בין אנשים החולקים את אותה רשת חברתית או אותה קבוצה חברתית, והיא נתפסת הן מצד הנותן והן מהצד המקבל כמשאב שנועד להגביר את טובתו ואת איכות חייו של המקבל מן ההיבט האינפורמטיבי (ידע), מן ההיבט הרגשי ומן ההיבט האינסטרומנטלי.

גוף מחקר גדול מראה קשר שלילי עקבי בין תמיכה חברתית במצבי לחץ למצוקה נפשית, כלומר: ככל שהתמיכה החברתית גבוהה יותר, כל תחושות המצוקה והדחק נמוכות יותר. כמו כן, מחקרים רבים מראים שהתמיכה החברתית מהווה גורם התמודדות עם מצבי דחק, חרדה ודיכאון. לבסוף, נמצא שתמיכה חברתית קשורה לרמות גבוהות יותר של סיכוי החלמה ממחלות ולתוחלת חיים גבוהה יותר.

לתמיכה החברתית שלושה רבדים עיקריים: (א) תמיכה חברתית מעשית, הקשורה לפעולות שאנשים עושים כדי לסייע לאחרים; (ב) הקשרים הקיימים בין הפרט לבין אנשים משמעותיים בסביבתו; (ג) התמיכה החברתית הנתפסת, המתוארת כהערכה קוגניטיבית של הפרט בנוגע לקשריו עם אחרים. הדרך שבה תמיכה חברתית מסייעת להתמודד עם מצבי דחק מחולקת לשני מודלים מקובלים: המודל הישיר והמודל העקיף. על פי המודל הישיר, תמיכה חברתית מסייעת להימנע מלכתחילה ממצבי דחק ואי-ודאות בכך שהיא מספקת יציבות והכרה בערך העצמי, ומסייעת לצפות מראש מצבים מלחיצים. לעומת זאת, על פי המודל העקיף, תמיכה חברתית מספקת כוח בולם להתמודדות מיטבית עם מצבי לחץ או חוויות לחץ שכבר התרחשו, באמצעות גיוס משאבים פנימיים ובין-אישיים.

## הערות שוליים

2023 11
קטגוריה:רשתות חברתיות
קטגוריה:פסיכולוגיה חברתית
שנקראו צ'אוואן

**שנקראו בהווראו צ'אוואן** (במראטהית: **शंकरराव भाऊराव चव्हाण**; 14 ביולי 1920 – 26 בפברואר 2004) היה פוליטיקאי הודי שכיהן כראש השרים של מהאראשטרה וכשר הפנים, האוצר וההגנה של הודו.

## ביוגרפיה
שנקראו בהווראו צ'אוואן נולד ב-14 ביולי 1920 בכפר פאיתן  שבמחוז אוראנגאבאד במדינת היידאראבד, הודו הבריטית (היום במהאראשטרה, הודו).

צ'אוואן למד עריכת דין וחקלאות, והיה מעורב בתנועת בטלו את החצר שפעלה נגד המונורכיה במדינת היידראבאד .

לאחר חוק ארגון מחדש של המדינות ב-1956 נכללה פאיתן במדינת בומביי הדו-לשונית, וצ'אוואן נבחר לאספה המחוקקת של בומביי וכיהן כסגן שר לענייני הכנסה בממשלת המדינה. עם פיצול מדינות בומביי למהאראשטרה וגוג'ראט ב-1960 מונה צ'אוואן לשר ההשקיה ואנרגיה בממשלת מהאראשטרה, וב-1962 מונה גם לשר לייצור חשמל עד 1967.

בפברואר 1975 מונה צ'אוואן לראש השרים של מהאראשטרה, תפקיד בו החזיק עד לתבוסת הקונגרס בבחירות במהאראשטרה במרץ 1977.

צ'אוואן נבחר לראשונה ללוק סבהה בבחירות ב־1980, בהן ניצח הקונגרס הלאומי ההודי בראשות אינדירה גנדי. צ'אוואן מונה לשר החינוך, תרבות ורווחה תרבותיות בממשלת אינדירה גנדי. באוגוסט 1981 מונה לשר התכנון וביולי 1984 היה לשר בלי תיק. באוגוסט 1984 מונה לשר ההגנה, תפקיד בו החזיק תחת אינדירה ורג'יב גנדי. בדצמבר 1984 מונה לשר הפנים בממשלת רג'יב גנדי.

באפריל 1986 שב צ'אוואן לכהן כראש השרים של מהאראשטרה. בעקבות כך התפטר מהלוק סבהה ונבחר למועצה המחוקקת של מהאראשטרה, הבית העליון של הפרלמנט במהאראשטרה. הוא כיהן בתפקיד עד יוני 1988, אז מונה לשר האוצר בממשלת רג'יב גנדי. צ'אוואן סיים את כהונתו כשר האוצר בצמבר 1989 בעקבות תבוסת הקונגרס בבחירות. בעקבות מינויו לשר האוצר נבחר ב-1988 לרג'יה סבהה, וכיהן כחבר בו עד 2002.

בבחירות ללוק סבהה ב-1991 ניצחה הקונגרס מונה צ'אוואן לשר הפנים בממשלת פ. ו. נרסימהה ראו. הוא כיהן בתפקיד עד להשבעת ממשלת אטאל ביהארי ואג'פאיי לאחר הבחירות ללוק סבהה ב-1996.

## חיים אישיים
שנקראו נשא את קוסומאטי ב-1944, ונולדו להם בן אחד וחמש בנות. בנו, אשוק צ'אוואן , כיהן כראש השרים של מהאראשטרה.

## קישורים חיצוניים
* 

## הערות שוליים

קטגוריה:שרי ההגנה של הודו
קטגוריה:שרי הפנים של הודו
קטגוריה:חברי הרג'יה סבהה
קטגוריה:חברי הלוק סבהה ממהאראשטרה
קטגוריה:ראשי השרים של מהאראשטרה
קטגוריה:שרי ממשלות אינדירה גנדי
קטגוריה:שרי ממשלות רג'יב גנדי
קטגוריה:שרי ממשלת פ"ו נרסימהה ראו
קטגוריה:ראשי שרים מטעם הקונגרס הלאומי ההודי
קטגוריה:הודים שנולדו ב-1920
קטגוריה:נפטרים ב-2004
משרד החוץ (הודו)

**משרד החוץ** (בהינדי: **भारत का विदेश मंत्रालय**; באנגלית: **Ministry of External Affairs**) הוא משרד ממשלתי הודי הממונה על ניהול יחסי החוץ של הודו.

## היסטוריה
משרד החוץ של הודו נוסד בשלהי ימי הראג' הבריטי כמשרד החוץ וחבר העמים. ב-1948 שונה שמו למשרד החוץ. ראש ממשלת הודו הראשון, ג'ווהרלל נהרו, החזיק במשרת שר החוץ בכל ממשלותיו, מממשלת המעבר שהוקמה בספטמבר 1946 ועד למותו ב-1964.

## שרים

## מבנה
בראש משרד החוץ עומד שר החוץ. תחתיו נמצאים שרי המדינה לענייני חוץ (Minister of State for External Affairs), השמשים כסגניו. נכון לדצמבר 2023 ישנם שלושה שרי מדינה לענייני חוץ: ו. מורלידהראן , מינקשי לקהי  ורג'קומר ראנג'אן סינג . מתחת להם נמצא מזכיר החוץ, המשמש כמנכ"ל המשרד.

## קישורים חיצוניים

* 

## הערות שוליים

קטגוריה:ממשלת הודו
קטגוריה:משרדי חוץ
בית העלמין טיחווינסקויה

**בית העלמין טיחווינסקויה** (ברוסית: **Тихвинское кладбище**) הוא בית קברות, הממוקם בשטח שהיה שייך בעבר למנזר אלכסנדר נבסקי, בסנקט פטרבורג.

## אנשים מפורסמים הקבורים בבית העלמין
* פיודור דוסטויבסקי
* פיוטר איליץ' צ'ייקובסקי
* ניקולאי רימסקי-קורסקוב
* מודסט מוסורגסקי
* אלכסנדר בורודין
* מיכאיל גלינקה
* ניקולאי קרמזין
* איוואן קרילוב
* אנטון רובינשטיין
* מילי באלאקירב
* צזאר קואי
* אלכסנדר דארגומיז'סקי
* וסילי ז'וקובסקי

## קישורים חיצוניים

*
קטגוריה:מנזר אלכסנדר נבסקי: בתי קברות
קטגוריה:סנקט פטרבורג: אטרקציות תיירותיות
NExit

[ממוזער|[הולנד באיחוד האירופי]]
**NExit** או **Nexit** (הלחם בסיסים באנגלית של "הולנד (N)" ו"יציאה (Exit)", נקרא על שם Brexit) מתייחסת לפרישה המשוערת, או המוצעת, של הולנד מהאיחוד האירופי. מרבית סקרי דעת קהל שנערכו בנוגע לפרישה מהאיחוד האירופי בשנים 2016–2020 הראו כי מרבית הציבור מתנגד ליציאה (50%–60%).

## יוזמות פוליטיות
ראש ממשלת הולנד לשעבר מארק רוטה כינה את האפשרות של משאל עם "חסרת אחריות לחלוטין" ומסוכנת למדינה. מפלגות פוליטיות שהן אירו-סקפטיות או הקוראות למשאל עם על החברות באיחוד האירופי הן המפלגה הימנית הפופוליסטית המפלגה למען החירות, שזכתה בבחירות בנובמבר 2023, והפורום לדמוקרטיה. מנהיג המפלגה למען החירות אמר שעמדה זו תושהה בשל סיכומים קואליציוניים ובמקום יהיה ניסיון לשחוק את כוחו של האיחוד מבפנים.

## סקרים
סקר שנערך בהולנד על ידי מרכז המחקר Pew ביוני 2016, שנערך לפני משאל העם הבריטי שהוביל לפרישת הממלכה המאוחדת מהאיחוד האירופי, מצא כי 51% מהמשיבים ההולנדים הם בעלי דעה חיובית על האיחוד האירופי ו-46% השקפה שלילית. סקר נוסף של peil.nl לאחר משאל העם הבריטי 2016 מצא כי 50% מהמשיבים מתנגדים למשאל עם דומה בארצם, כאשר 46% מהמתנגדים להישאר באיחוד האירופי לעומת 43% בסך הכל נגד הישארות.

## ראו גם
* Danexit

## הערות שוליים

קטגוריה:הולנד: יחסי חוץ
קטגוריה:האיחוד האירופי
אינוויקטה (יצרנית שעונים)

**אינוויקטה** (באנגלית: **Invicta**) היא מעצבת ויצרנית שעונים אמריקאית, שבסיסה הנוכחי בהוליווד שבפלורידה. החברה יוסדה ב-1837 בידי רפאל פיקאר, בלה שו-דה-פון שבשווייץ.

## היסטוריה
בתחילת שנות השמונים הכריזה החברה על פשיטת רגל, וב-1983 נמכרה לחברת אונדיקס (Ondix S.A) השווייצרית, שהמשיכה לייצר את שעוני אינוויקטה בשווייץ, אך נסגרה עקב היקף מכירות מאכזב. אינוויקטה הוקמה מחדש ב-1991 כשנרכשה על ידי בעלים אמריקאים. באפריל 2016 קנתה אינוויקטה את חברת השעונים השווייצרית גלייצין, תוך הבטחה של מנכ"ל אינוויקטה שהחברה תכבד את עצמאותה של גלייצין, ושתתמוך כלכלית בחברת השעונים השווייצרית.

ב-1 ביוני 2023 הגישה חטיבת הקמעונאות של אינוויקטה בקשה לפשיטת רגל לפי צ'פטר 11 (פשיטת רגל לצורך ארגון מחדש) , וציינה כי בכוונתה לסגור חלק מהחנויות הפיזיות שלה.

## מוצרים
אינוויקטה מייצרת את חלק משעוניה בשווייץ. על שעונים אלה מופיע הכיתוב "Swiss Made", והדבר מצוין גם באתר החברה.

בנובמבר 2012 הכריזה החברה על קו מוצרים בחסות ובעיצובו של ג'ייסון טיילור, שחקן ה-NFL וחבר בהיכל התהילה של הפוטבול המקצועני.

בפברואר 2020 הכריזו אינוויקטה ו-ABG  על שותפות עם שחקן ה-NBA שאקיל אוניל.

## קישורים חיצוניים
* 

## הערות שוליים

קטגוריה:יצרני שעונים שווייצרים
קטגוריה:יצרני שעונים אמריקאים
אלאסטר קרוק

CMG **אלסטייר קרוק** (באנגלית: **Alastair Crooke**, שמו הפרטי מאוית לעיתים בטעות: Alistair; נולד ב-30 ביוני 1949) הוא דיפלומט בריטי ואיש שירותי הביון הבריטי לשעבר. מייסד ומנהל פורום ליישוב סכסוכים שמשרדיו בביירות וקורא להגדלת מעורבות של האסלאם הפוליטי ומדינות המערב.

## ביוגרפיה
נולד באירלנד. אחיו הבכור, איאן קרוק, היה קצין בשירות האוויר המיוחד הבריטי. בילדותו גדל בעיקר ברודזיה (כיום זימבבואה), הוא למד בקולג' אייגלון () בשווייץ ובאוניברסיטת סנט אנדרוז בסקוטלנד, שבה קיבל תואר שני בפוליטיקה וכלכלה.

לאחר שעבד שנים אחדות במערכת הבנקאית בלונדון, עבד קרוק כמעט 30 שנה בסוכנות הביון הבריטי (SIS או בכינויה הידוע: MI6), במסווה דיפלומטי בצפון אירלנד, דרום אפריקה, קולומביה, פקיסטן והמזרח התיכון. במסגרת עבודתו המוקדמת היה מעורב בסיוע ואספקת נשק לג'יהאדיסטים שנלחמו בסובייטים באפגניסטן וכן בסיוע בתהליך השלום בצפון אירלנד.

ב-1997 התמנה יועץ ביטחוני לשליח המיוחד של האיחוד האירופי למזרח התיכון, חוויאר סולאנה, ופעל מתוך השגרירות הבריטית בתל אביב כדי לנסות לגרום לחמאס, הג'יהאד האיסלאמי וקבוצות פלסטיניות אחרות להצטרף לתהליך המדיני. הוא היה מעורב במשא ומתן לסיים את המצור של צה"ל על המוקטעה של יאסר ערפאת ברמאללה ועל כנסיית המולד בבית לחם. וכן סייע במשא ומתן על מספר הפסקות אש מקומיות בין ישראל לפלסטינים בתחילת שנות ה-2000. לשם כך ניצל את קשריו הטובים עם המודיעין הישראלי וצה"ל.

הוא היה חבר בוועדת החקירה של הסנאטור ג'ורג' מיטשל שחקרה את הסיבות לפרוץ האינתיפאדה השנייה בשנת 2000.

ב-2001, תואר קרוק בידי שגריר בריטניה בישראל דאז: כ"אדם שעבד עם מנגנוני הביטחון של שני הצדדים. הוא נכנס לפעולה אחרי שהם הפסיקו לתת אמון זה בזה ופיתח כישורים מיוחדים כדי לשכנע אותם בהיגיון הדברים ולגשר על חוסר האמון ביניהם". לקרוק היה תפקיד מרכזי בכינון הפסקת האש עם חמאס ב-2002.

בספטמבר 2003 קיבל קרוק הוראה לעזוב את המזרח התיכון, בניגוד לרצונו, בגלל "סיבות ביטחון אישיות", דובר השגרירות הבריטית בישראל אמר: "אנו חושבים שהוא עשה עבודה קשה בתנאים קשים והצטיין בביצועה".

ספרו "Resistance: The Essence of the Islamist Revolution" ("התנגדות: מהותה של המהפכה האסלאמית") עוסק ברקע של מה שהוא מכנה "המהפכה האסלאמית" במזרח התיכון, ומציע תובנות אסטרטגיות למקורות וללוגיקה של קבוצות אסלאמיות (כולל חמאס וחזבאללה) שאימצו התנגדות צבאית כטקטיקה.

## חיים אישיים
קרוק נישא ב-1976, מנישואים אלו יש לו שלושה בנים. מאז 2005 הוא חי בביירות עם בת זוגו; יש להם בן ובת והם נישאו ב-2012. בשנים האחרונות הוא מתגורר לסירוגין גם ברומא.

## קישורים חיצוניים
* אלאסטר קוק, באתר המכון האיטלקי למחקרים פוליטיים בינלאומיים (ISPI)

קטגוריה:ביירות: אישים
קטגוריה:דיפלומטים בריטים
קטגוריה:אנשי MI6
קטגוריה:בריטים שנולדו ב-1949
מבצע שלדג

**מבצע שלדג** היה פשיטה של חיל האוויר הישראלי וסיירת מטכ"ל שנערכה בליל ה-13 - 14 בנובמבר 1964 בשטח מצרים.

## רקע
המבצע הוא חלק ממספר פשיטות משולבות של חיל האוויר וסיירת מטכ"ל שבוצעו בשטח מצרים ב-1963–1967 לפני מלחמת ששת הימים. ראו פירוט בפסקאות הרקע למבצע חלוץ ולמבצע שרקרק.

## תכנון
ראו פסקת תכנון במבצע שרקרק.

## משתתפים
סגן נחמיה כהן היה מפקד כח סיירת מטכ"ל במבצע זה.

צוות המסוק (סיקורסקי S-58) במבצע היו רס"ן חיים נוה, מפקד הטייסת (קברניט), רס"ן אמיתי חסון (טייס), סרן נדיר סגל (מכונאי מוטס) וסגן מאיר בר (מפעיל ציוד - תפקיד לא שגרתי).

כל המשתתפים במבצע, הן מטייסת 124 והן מסיירת מטכ"ל קיבלו את עיטור המופת.

## המבצע
במבצע שלדג (כמו במבצע שרקרק) הונחת כח של סיירת מטכ"ל עמוק בשטח המצרי. הכח התקין והפעיל ציוד ייעודי לאיסוף מודיעין ולאחר מכן נאסף על ידי המסוק וחזר לשטח ישראל.

## ראו גם
* מבצע שרקרק
* מבצע חלוץ
* מבצע נקר
* מבצע כחל
* מבצע ירגזי

## הערות שוליים

קטגוריה:1964 בישראל
שלדג
קטגוריה:פעולות סיירת מטכ"ל
קטגוריה:פשיטות צה"ל במצרים
לאנגר (גבינה)

**לַאנגְר** (בצרפתית: **Langres**) היא גבינה צרפתית מרמת לאנגר שבאזור שמפאן-ארדן. היא בעלת הסמכה של כינוי מקור מבוקר צרפתי (Appellation d'origine contrôlée - AOC) מאז 1991.

## מאפיינים
לאנגר היא גבינה מחלב פרה, בצורה גלילית, במשקל של כ-180 גרם. תוך הגבינה (הפטה) המרכזי רך, בצבע קרמי ומעט מתפורר, הגבינה מוקפת בקליפה לבנה של פניציליום קנדידום. זוהי גבינה פחות חריפה מאפואס המתחרה המקומית שלה. מומלץ לאכול אותה בין מאי לבין אוגוסט לאחר 5 שבועות של יישון, אבל היא מצוינת כבר ממרץ עד דצמבר.

הייצור ב-1998 עמד על כ-305 טון, ירידה של 1.61% מאז 1996, ו-2% ממנה מיוצרת בחוות.
## קישורים חיצוניים

## הערות שוליים

קטגוריה:גבינות צרפתיות
אל תשתו מהמים (סרט, 1994)

**אל תשתו מהמים** (באנגלית: **Don't Drink the Water**) הוא סרט טלוויזיה קומי משנת 1994 בכתיבה ובימוי של וודי אלן, שמככב גם בתפקיד הראשי לצד ג'ולי קאוונר, מייקל ג'. פוקס ומים ביאליק.

התסריט של וודי אלן מבוסס על מחזה שלו  שהועלה בברודוויי ב־1966 ובעקבותיו הופק סרט .

העלילה מתרחשת בשיא המלחמה הקרה המתוארת בתחילה בסרטונים דוקומנטריים מאותה תקופה ובסיפור קומי על משפחה אמריקאית שנלכדת בשגרירות ארצות הברית בתוך אחת המדינות מעבר למסך הברזל. שמה של המדינה אינו מוזכר אבל צילומי הרקע הם מפראג.

## תקציר העלילה
שנת 1961, שיא במלחמה הקרה, מר מגי (ג'וזף סומר) הוא שגריר ארצות הברית באחת המדינות באירופה מאחורי מסך הברזל. ראש הצוות שלו הוא מר קילרוי (אדוארד הרמן) וסגנו מר ברנס (רוברט סטנטון). מגי נאלץ לחזור זמנית לארצות הברית כדי לקדם את הקריירה הפוליטית שלו. בנו אקסל (מייקל ג'. פוקס), הוא בוגר הרווארד ובעל ניסיון לא מוצלח בכמה מדינות. למרות זאת מחליט מגי למנות אותו כמחליפו בעת היעדרותו למורת רוחם של קילרוי וברנס.

השגרירות התנהלה בסדר כמו טייס אוטומטי עד שביום הרביעי התפרצו אליה שלושה בני משפחת הולנדר מניו ג'רזי, האב וולטר (וודי אלן) האם מריון (ג'ולי קאוונר) והבת סוזן (מים ביאליק). הם ברחו מאנשי משטרה שרדפו אחריהם לאחר שוולטר צילם בתים בעיר ונחשד מיד כמרגל. אקסל מחליט לתת להם מקלט מדיני לזמן בלתי מוגבל ומיד מתחילות הצרות. וולטר הוא בעל עסק קייטרינג בניו ג'רזי והוא מודאג כל הזמן מחיפקודו הכושל של שותפו.

וולטר ואשתו רבים כל הזמן. הוא מתלונן אליה על שהביאה אותו למדינה ההיא והיא מבלה את רוב הזמן בשיחות עם ארצות הברית למורת רוחם של אנשי השגרירות. וולטר לא אוהב את מאכלי פירות הים והגורמה של השף (אוסטין פנדלטון) ומעדיף "עוף מכובס"...

בינתיים מבדר אותם הכומר דרובני (דום דה-לואיז) בפעלולי קסמים שרובם אינם מצליחים. בשגרירות מבקר אמיר מוסלמי עם נשות ההרמון שלו וולטר מעליב אותו וגורם לתקרית דיפלומטית.

מתבשלת עסקת "חילופי מרגלים" עם מרגל בארצות הברית אך היא מתבטלת לאחר שהמרגל התאבד. בין סוזן ואקסל מתפתח רומן אהבה והיא מבטלת את חתונתה המיועדת עם ארוסה דונלד למורת רוחו של וולטר.

לבסוף וולטר ומריון מתחפשים לאחת מנשות ההרמון ומצליחים לצאת מהשגרירות ולטוס לארצות הברית. בשגרירות מחתן הכומר את אקסל וסוזן. שניהם טסים לארצות הברית וכעת אקסל הוא הקונדיטור הראשי בעסק של וולטר.

## צוות השחקנים

## קישורים חיצוניים

*קדימון לסרט, באתר יוטיוב
*קדימון לסרט, באתר יוטיוב
*עשר עובדות על הסרט, באתר יוטיוב
*אל תשתו מהמים, באתר TCM

קטגוריה:סרטי טלוויזיה אמריקאיים
קטגוריה:סרטי 1994
קטגוריה:סרטים באנגלית
קטגוריה:סרטי וודי אלן
קטגוריה:סרטי קומדיה אמריקאיים
קטגוריה:סרטים מבוססי מחזות
ז'רמינל (רומן)

**ז'רמינל** (בצרפתית: **Germinal**) הוא שמו של רומן מאת אמיל זולא. זה הרומן השלושה-עשר בסדרת רוגון-מקוואר. הוא נכתב בסגנון נטורליסטי ופורסם בהמשכים בעיתונות בין אפריל 1884 ובין ינואר 1885, בכתב העת "ז'יל בלאס". הספר נכתב בתקופה בה התרחשה שביתה גדולה של עובדי חברת הכרייה של אנזין, בצרפת, שביתה שהסופר עקב אחריה ושימשה רקע לספרו.

לאחר מהדורתו הראשונה במרץ 1885, הרומן פורסם ביותר ממאה מדינות וזכה לעיבודים רבים לתיאטרון, לקולנוע ולטלוויזיה. 

הספר זכה להד רב בעולם, בעיקר בעולם דובר צרפתית. ב-1920 הוקם בעיר אנטוורפן, בבלגיה, מועדון כדורגל בשם FC Germinal Ekeren, שנשא את שם הספר.

## עלילה
במרכז העלילה עומד עובד רכבת, שפוטר מעבודתו בגלל סטירה שנתן למנהל שלו. עובד הרכבת, אנטיין לנטייה, מוצא עבודה ככורה. תנאיי העבודה מחפירים ובנוסף לכך החברה המעסיקה מוצאת דרך לקצץ את שכר הכורים בטענה למשבר פיננסי. הכורים יוצאים לשביתה ממושכת למען שכרם ותנאי עבודתם.

במקביל למאבק המקצועי מתפתחת גם פרשת אהבים בין הגיבור ובין צעירה הנמצאת בקשר עם גבר אחר.

## ג'רמינל בעברית
ג'רמינל תורגם לעברית ומהדורה שנייה שלו יצאה בהוצאת נ. טברסקי ב-1952.

## עיבודים תיאטרליים
בשנת 1885 כתבו זולה וויליאם בוסנאך עיבוד לדרמה בת חמש מערכות המבוססת על הרומן. הדרמה נתקלה בצנזורה, לכן המחזה עלה רק ב-1888. זהמחזה נכשל לכן בוסנאך עיבד אותו מחדש והעיבוד המחודש זכה להצלחה גדולה, תחילה בפרוורי פריז, אחר כך בבלגיה וב מרכז פריז. עיבודים חדשים יותר נעשו בעיקר על ידי יאק קרסונקה וריינר ורנר פאסבינדר (1974).

## עיבודים קולנועים
* 1903 Germinal {ז'רמינל) מאת פרדיננד זקה.
* 1905 Au pays noir (בארץ השחורה) מאת לוסיין נונגוט.
* 1912 Au pays des ténèbres (בארץ החושך) מאת ויקטורין ג'אסט.
* 1913 Germinal (ז'רמינל) מאת אלבר קפלאני.
* 1963 Germinal (ז'רמינל) מאת איב אלגרט.
* 1993 Germinal (ז'רמינל) בבימויו של קלוד ברי.

## קישורים חיצוניים

*פרק להאזנה של ''In Our Time'' ובו דיון על אמיל זולא וספרו "ז'רמינל" 

## הערות שוליים

קטגוריה:נובלות
קטגוריה:ספרים צרפתיים
קטגוריה:ספרי 1885
ברוציו

**ברוציו** (בקורסיקאית: **Brocciu**) היא גבינה קורסיקנית המיוצרת משילוב של חלב ומי גבינה, המקנה לה חלק מהמאפיינים של גבינת מי גבינה.

## מאפיינים
היא מיוצרת מחלב כבשים. גבינה זו בולטת כתחליף לריקוטה האיטלקי העשירה בלקטוז, על אף שברוציו מכילה פחות לקטוז.

הגבינה מיוצרת על האי קורסיקה בלבד, ברוציו נחשבת למזון המייצג ביותר של האי. כמו ריקוטה, זוהי גבינה לבנה צעירה ומשודכת לעיתים קרובות ליינות לבנים קורסיקניים. היא מתוארת כ"גבינה המפורסמת ביותר" בקורסיקה.

המילה brocciu קשורה למילה הצרפתית brousse ופירושה גבינה טרייה העשויה מחלב עיזים או כבשים.

## ייצור
ברוציו מיוצרת ממי גבינה וחלב. ראשית, מי הגבינה מחוממים לטמפרטורה נמוכה של כ-38 מעלות צלזיוס ולאחר מכן מוסיפים את חלב הכבשים ומחממים עוד ל-93 מעלות צלזיוס. לאחר החימום, מרוקנים את הגבינה לסלסילות.

למעשה, הגבינה מוכנה לצריכה מיידית, אם כי היא עשויה להבשיל גם למשך מספר שבועות (בקורסיקנית: brocciu passu or brocciu vechju). זמן ההבשלה האידיאלי עבור ברוציו הוא 48 שעות עד חודש.

במטבח הקורסיקאי הגבינה משמשת להכנת אין ספור מנות, ממנות ראשונות ועד לקינוחים, למשל  אומלט, לזניה ועוגת גבינה.

## לקריאה נוספת

*


## קישורים חיצוניים

## הערות שוליים

קטגוריה:גבינות צרפתיות
קטגוריה:גבינות כבשים
קטגוריה:גבינות לבנות
2017 באסטרונאוטיקה

בערך זה מצוינים אירועים בולטים שהתרחשו במהלך שנת 2017 ונוגעים לתחום האסטרונאוטיקה.

## אירועים בולטים
שמאל|ממוזער|200px|משגר "סויוז-U" סיים את שירותו אחרי 786 שיגורים
במהלך השנה בוצעו 91 שיגורים, מהם 19 (כ-20.8%) על ידי רוסיה.
* 15 בספטמבר – הגשושית קאסיני צללה לתוך אטמוספירת שבתאי לאחר 13 שנות מחקר סביב כוכב הלכת.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### לוויינים שהובאו בחללית אספקה Cygnus CRS OA-7 ושוחחרו על ידי צוות תחנת החלל
השיגור בוצע מכן שיגור LS-41 בנמל החלל קייפ קנוורל בעזרת משגר פאלקון 9. שוגרו 34 לוויינים. רובם היו חלק של פרויקט ביו-לאומי QB50 לחקר אטמוספירה. הם שוחחרו למסלול על ידי משלחת מס' 51 לתחנת החלל הבין-לאומית.

### לוויינים ששוגרו ב-23 ביוני
השיגור בוצע מכן שיגור FLP במרכז החלל סאטיש דאוון בעזרת משגר PSLV-XL. שוגרו 31 לוויינים.

### לוויינים ששוגרו ב-14 ביולי
השיגור בוצע מכן שיגור 31/6 בקוסמודרום בייקונור בעזרת משגר סויוז 2.1A. שוגרו 74 לוויינים (מהם 48 לווייני חברת Planet Labs).

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
הסכם השלום בין אוסטריה לארצות הברית (1921)

**הסכם השלום בין אוסטריה לארצות הברית** הוא הסכם בין המדינות שנחתם באוסטריה ב-24 באוגוסט 1921, לאחר תום מלחמת העולם הראשונה. הסכם שלום נפרד זה נדרש כיוון שהסנאט של ארצות הברית סירב לדון ולאשרר את חוזה סן ז'רמן משנת 1919.

החוזים המאושררים של הסכם השלום הוחלפו בווינה ב-8 בנובמבר 1921, וההסכם נכנס לתוקף באותו יום. ההסכם נרשם כחלק מסדרת הסכמי חבר הלאומים ב-22 בנובמבר 1921.

## רקע
במהלך מלחמת העולם הראשונה, אוסטריה – שהיווה את גרעין האימפריה האוסטרו-הונגרית – הובסה על ידי מדינות ההסכמה, אחת מהן הייתה ארצות הברית. ממשלת ארצות הברית הכריזה מלחמה על אוסטרו-הונגריה ב-7 בדצמבר 1917. בתום המלחמה ב-1918, האימפריה האוסטרו-הונגרית התפרקה ואוסטריה הוקמה כרפובליקה עצמאית.

ב-1919 קיימו מדינות הסכמה המנצחות ועידת שלום בפריז כדי לגבש הסכמי שלום עם מעצמות המרכז המובסות. בוועידה נחתם הסכם שלום עם ממשלת אוסטריה. אף על פי שממשלת ארצות הברית הייתה בין החותמות על האמנה, הסנאט סירב לאשרר את האמנה בשל התנגדותו להצטרפות לחבר הלאומים.

כתוצאה מכך, שתי הממשלות החלו במשא ומתן להסכם שלום דו-צדדי שאינו קשור לחבר הלאומים. הסכם כזה נחתם ב-24 באוגוסט 1921.

## תנאי הסכם השלום
* סעיף 1 חייב את ממשלת אוסטריה להעניק לממשלת ארצות הברית את כל הזכויות והפריבילגיות מהן נהנו מדינות ההסכמה האחרות אשר אשררו את חוזה סן ז'רמן.
* סעיף 2 פירט אילו סעיפים בחוזה סנט ז'רמן יחולו על ארצות הברית.
* סעיף 3 קבע חילופי הסכם המאושרר בווינה.

## אחרי חתימת הסכם השלום
הסכם השלום הניח את היסודות לשיתוף פעולה אמריקאי-אוסטרי ללא הפיקוח קפדני של חבר הלאומים. כתוצאה מכך, ממשלת ארצות הברית יצרה דרך לסיוע חלקי לממשלת הרפובליקה האוסטרית כדי להקל עליה את נטל פיצויי המלחמה שהוטלו עליה בחוזה סן ז'רמן.

על הסכם השלום נוספה אמנה שנחתמה בוושינגטון ב-26 בנובמבר 1924 ואשר קבעה הקמת ועדה אמריקאית-אוסטרית-הונגרית כדי להחליט על גובה הפיצויים שישולמו על ידי ממשלות אוסטריה והונגריה לארצות הברית.

## ראו גם
* חוזה סן-ז'רמן (1919)
* הסכם השלום בין ארצות הברית לגרמניה (1921)
* הסכם השלום בין ארצות הברית להונגריה (1921)
* הסכם בעניין השבת מצב שלום בין גרמניה לסין (1921)

## קישורים חיצוניים
* נוסח הסכם השלום
* נוסח האמנה המשלימה

## הערות שוליים

קטגוריה:הסכמי שלום במאה ה-20
קטגוריה:אוסטריה: אמנות והסכמים
קטגוריה:ארצות הברית: אמנות והסכמים
קטגוריה:1921 בארצות הברית
קנטל (גבינה)

גבינת **קנטל** (בצרפתית: **Cantal**) היא גבינה מוצקה לא מבושלת המיוצרת בחבל אוברן-רון-אלפ שבמרכז צרפת: במיוחד במחוז קנטל (על שם הרי קנטל) וכן במחוזות מסוימים סמוכים.

## מאפיינים
גבינת קנטל זכתה להסמכת כינוי מקור מבוקר (Appellation d'Origine Contrôlée) בשנת 1956. זוהי אחת הגבינות העתיקות ביותר בצרפת, וייצור הקנטל מתוארך לתקופת הגאלים. הגבינה הגיעה לגדולה כשהמרשל אנרי דה לה פרטה-סֶנֶטֶר הגיש אותה על שולחנו של לואי הארבעה עשר, מלך צרפת. המרשל סנטר אחראי גם על הצגת גבינות סן-נקטר (Saint-Nectaire) וסאלר.

## הרכב
ישנם שני סוגים של גבינת קנטל:
* קנטל פרמייה (Cantal Fermier), גבינת חווה העשויה מחלב גולמי (לא מפוסטר)
* קנטל מחלבה (Cantal Laitier), גרסה מסחרית בייצור המוני מחלב מפוסטר

שני הסוגים צריכים לדבוק באותן בקרות איכות קפדניות. הגבינה מיוצרת רק באמצעות חלב מפרות סאלר שניזונו בחציר בחורף, שנקצר רק מ-15 בנובמבר עד 15 באפריל. חלב הקיץ של אותן פרות הרועות על כרי הדשא בהרים מייצר את גבינת סאלר. גבינה חצי קשה זו מיושנת מספר חודשים, ומעצבים אותה לגליל. הגלילים מסיביים בגודלם ולגבינה יש פנים רך. הטעם שלה מזכיר קצת את הצ'דר, עם טעם חמאה חזק וחריף שמתחזק עם הגיל. 

על פי זמן היישון, נבדלים שלושה סוגי גבינת Cantal:
* Cantal jeune (מיושנת 1–2 חודשים)
* Cantal entre-deux או Cantal doré (מיושנת 3–9 חודשים)
* Cantal vieux (מיושנת יותר מ-8 חודשים).

שלושת הסוגים זמינים כ-fermier ו-laitier. לקנטל שהבשילה היטב יש טעם אגוזי ונמרץ, בעוד שלגבינה הצעירה יש רמז לטעם מתוק וחמאתי של חלב גולמי. 80% מהייצור ומעלה הוא קנטל משני סוגי היישון הראשונים. Cantal vieux נחשבת לגבינה קשה. המראה של הקרום שלה הוא תוצאה של פעילות קרדית הגבינה. אם היא נשמרת כראוי היא יכולה להחזיק מעמד עד שנה וחצי מבלי להתקלקל. היא לא מיוצרת בכמויות גדולות, ואהובה מאוד באזור קנטל Cantal vieux. היא מיוצאת לעיתים נדירות למדי בשל טעמה החזק, ובדרך כלל ניתן למצוא אותה רק בחנויות מיוחדות.

לגבינת קנטל יש תכולת שומן של 45% (מהחומר היבש). היא משמשת במרקים, סלטים, תפוחי אדמה אליגו, פונדו גבינה וגראטנים. קנטל פרמייר, כמו כל הגבינות העשויות מחלב גולמי, עשויה להכיל חיידקי ליסטריה על הקרום החיצוני שלה ולכן יש לזרוק את הקרום. גבינה מסוג זה גם לא מתאימה לילדים, קשישים, או אנשים עם כשל חיסוני.

## קישורים חיצוניים

## הערות שוליים

קטגוריה:גבינות צרפתיות
אבונדאנס (גבינה)

**אבונדאנס** (בצרפתית: **Abondance**) היא גבינה חצי קשה, ריחנית, מחלב גולמי (לא מפוסטר) המיוצרת במחוז סבואה עילית של צרפת.

## מאפיינים
שמה בא מקומונה קטנה הנקראת גם Abondance. גלגל גבינת אבונדאנס שוקל בערך 10 ק"ג, והארומה שלה דומה לבופור, עוד סוג גבינה צרפתית. אבונדאנס מיוצרת אך ורק מחלב המופק על ידי גזעי הבקר Abondance, Montbéliarde ו-Tarine. לפי התקנות, משנת 2022, העדר המפיק את החלב עבור גבינת אבודאנס, חייב לכלול מינימום 55 אחוז מגזעי הפרות הנ"ל. בשנת 1998, יוצרו 873 טון גבינת אבונדאנס (16.4 אחוזים יותר מאשר ב-1996), 34 אחוזים ממנה מחוות מקומיות.

גבינת אבונדאנס קיבלה הסמכת כינוי מקור מבוקר (Appellation d'origine contrôlée - AOC) בשנת 1990. האזור ידוע בגבינה שלו לפחות מאז המאה ה-14, כאשר מתועד כי נזירים ממנזר סן מארי ד'אבונדאנס סיפקו גבינה לקונקלאווה האפיפיורי באביניון.

גבינת אבונדאנס יכולה להיות גבינה ארטיזנית או מתוצרת חווה; היא מיוצר כעת אך ורק באזור Abondance ב-Chablais, בסבואה עילית.

תקופת היישון של האבונדאנס היא לפחות שלושה חודשים על לוחות אשוח שהוכנו לשם כך במיוחד.

## קישורים חיצוניים

## הערות שוליים

קטגוריה:גבינות צרפתיות
קטגוריה:גבינות קשות
מבצע חץ דרומי

**מבצע חץ דרומי** היה מבצע צבאי של צה"ל שנערך מה-31 במרץ ועד ה-5 באפריל 2006 כנגד ארגוני הטרור בראשם חמאס ברצועת עזה.

## רקע
ב-28 במרץ 2006, יום הבחירות לכנסת השבע עשרה, נורו 2 רקטות קסאם ורקטת גראד 122 מ"מ לאשקלון, זה היה הירי הראשון של רקטה תקנית מרצועת עזה. הג'יהאד האיסלאמי נטל אחריות. בעקבות ירי זה ומספר מטחים של רקטות קסאם, פתח צה"ל במבצע "חץ דרומי".

## המבצע
בבוקר המבצע לראשונה צה"ל תקף באמצעות ספינות של חיל הים ומטוסי חיל חיל האוויר. במבצע כולו נורו 350 פגזים על אתרי שיגור ברצועת עזה, בעיקר בצפונה, באזורים מהם שיגרו קסאמים לשדרות, יישובי חוף אשקלון ואשקלון.

ביום השני למבצע, ב-1 באפריל המשיך הירי מהרצועה לשדרות וזיקים. בתגובה צה"ל הפציץ אתר שיגור בדהנייה וחיסל 7 מחבלי חמאס.

ביום השישי למבצע, ב-5 באפריל חיל האוויר הפציץ מנחת מסוקים ישן בצפון רצועת עזה ממנה ירו קסאמים לשדרות אשקלון והסביבה.

## הערות שוליים

קטגוריה:לחימה ברצועת עזה
קטגוריה:2006 בישראל
קטגוריה:גבול ישראל – רצועת עזה
חץ דרומי
קטגוריה:שנות ה-2000 ברצועת עזה
צדוק הלוי קרויז

רבי **צדוק הלוי קרויז** (1784 – 16 במרץ 1861, ה' בניסן התרכ"א) היה גביר ירושלמי, שד"ר, מראשי כולל הו"ד, מבוני ירושלים וממייסדי תלמוד תורה וישיבת עץ חיים. חצרו בעיר העתיקה בירושלים, ידועה עד היום בשם "חוש דרבי צדוק". נקרא בפי בני העיר בשם "הרוטשילד הירושלמי".

## תולדות חייו
רבי צדוק הלוי קרויז נולד במוהילב שבבלארוס בשנת 1784 לאביו יחיאל הלוי קרויז ואשתו, ונישא לחיה בת רבי אלקנה הלוי. בשנת 1822 עלה לירושלים.

בשנת 1829 יצא כשד"ר למסע בן 9 שנים בשליחות קהילת הפרושים בירושלים לקהילות היהודיות שבאלג'יר, תוניס וטריפולי שבצפון אפריקה, המסע הסתיים בשנת 1837.

בשנת 1848 פרצו אירועי אביב העמים, בהם התרחשו פרעות אנטישמיות ביהודים במקומות רבים באירופה. הפרעות שיבשו את הקשר בין יהודי ארץ ישראל ליהודי אירופה והחמירו את מצוקת היישוב היהודי, שרוב התמיכה הכלכלית בו הגיעה מאירופה. בעקבות החמרת מצוקת היישוב היהודי יצאה משלחת מטעם כולל הו"ד לאמריקה על מנת לגייס עזרה מיהודיה. המשלחת כללה את רבי צדוק קרויז ואת יהוסף שוורץ.

##### חוש דרבי צדוק
רבי צדוק היה בעל שלושה בתים בירושלים ובעל חזקה על חצר ברחוב חב"ד שבעיר העתיקה, שנודעה בשם "חוש דרבי צדוק" (החצר של רבי צדוק). החוש הוא מתחם מגורים גדול הכולל סבך סמטאות צפופות המובילות לחצרות קטנות שאותן קנה רבי צדוק.

בספרו שלשה עולמות, נותן חיים המבורגר, שגר בחוש בילדותו, אינפורמציה אודותיו:"החש הזה עומד בקרן זווית. מארבעה רחובות יכולים לבוא אל תוכו: מרחוב היהודים - דרך רחוב חב"ד, מרחוב הצבעים, מרחוב הארמנים ומרחוב ביקור חולים... מכל רחוב צריכים לעבור סמטאות חשכות עד שמגיעים לסמטת החש. אצל סמטת החוש, חצר בתים שערביים גרו שם. הכניסה לחש הייתה דרך סמטה ארוכה חשכה ואפלה שבסוף הסמטא עומד כותל גבוה מאד – מבוי שאינו מפולש – בשני צידי הסמטא היו אבנים זבל ועפר שהשכנים הערבים היו משליכים לתוכה… כשעברו את סמטת הכניסה המקורה והחשכה, נכנסו לסמטא ארוכה וצרה בלתי מקורה, שהייתה משמשת כעין פרוזדור לחצרי החש, וממנה התפצלו סמטאות רבות קטנות שמהם הגיעו לחצרות הבתים."על פי ספרו של המבורגר, חילק רבי צדוק את החוש לכמה גופים שונים:"בשנת תקצ"א (1831) בא לירושלים עשיר גדול מהעיר שקלוב שברוסיה בשם ר' צדוק הלוי הוא ואשתו וביתם היחידה, קנה מן הערביים רובע זה הנקרא "חש", אחר כך נסע לאמריקה בתור שליח... בו בזמן שהיה בשליחותו עלו לארץ מגרמניה ר' יוחנן צבי שלאנק ואחיו ר' גמליאל שלנק (מתלמידי החת"ם סופר) ור' משה זקס (ראשון אנשי כולל הו"ד בירושלים), וכשחזר ר' צדוק משליחותו מכר שליש מהחצרות והבתים שבחש לר' יוחנן צבי הנזכר, ושליש אחד מכר לכולל הורדנה לדירות בעד עניי הכולל ושליש אחד בעדו ובעד ביתו. את ביתו היחידה השיא לר' משה זקס הנזכר לעיל."המבורגר מספר כי בחוש הייתה חצר מפוארת, בית טבילה, בית הוועד של כולל הורדנא, ובתי כנסת.

## משפחתו
ביתו היחידה של רבי צדוק, רחל, נישאה למשה זקס, שד"ר, מראשוני תלמידי החתם סופר שעלו לארץ. בנה הוא הרב אברהם אלקנה זקס (נכדיו הם הרב אברהם אלקנה כהנא שפירא (בניו הם הרב יעקב והרב שמואל כהנא שפירא), הרב אליעזר שפירא, הרב מנחם בן ציון זקס, הרב יהושע פישל זקס (בניו הם משה חיים זקס ויצחק זקס), נין נוסף הוא הרב עמרם יצחק זקס), בת נוספת היא אסתר קרויז, שנינה הוא שמוליק קראוס.

## קישורים חיצוניים
*חוש דר' צדוק, אתר אהבת ירושלים

## הערות שוליים

קטגוריה:אנשי עליות קדומות לארץ ישראל
קטגוריה:כולל הו"ד
קטגוריה:שד"רים
קטגוריה:משפחת זקס
קטגוריה:עולים לארץ ישראל בשנים 1800–1881
קטגוריה:ירושלים: אישים
קטגוריה:היישוב הישן
קטגוריה:ישיבת עץ חיים
קטגוריה:ילידי 1784
קטגוריה:נפטרים ב-1861
אהרון דיקסון

**אהרון דיקסון** (באנגלית: **Aaron Dixon**; נולד ב-2 בינואר 1949) הוא אקטיביסט קהילתי אפרו-אמריקני. במהלך שנות חייו יסד עם עמיתים את סניף סיאטל של מפלגת הפנתרים השחורים בארצות הברית ופעל רבות כנגד אי הצדק אותן חוות אוכלוסיות מוחלשות. הוא היה מועמד לסנאט של ארצות הברית בבחירות שנערכו בשנת 2006.

## קורות חיים
דיקסון נולד בעיר שיקגו שבמדינת אילינוי בארצות הברית, ב-2 בינואר 1949. הוריו, פרנס (Frances Sledge Dixon) ואלמר (Elmer James Dixon), היו פעילים חברתיים שהחזיקו בדעות ובתפיסות סוציאליסטיות וחינכו בביתם למען חשיבות הצדק החברתי תוך הדגשת הצורך במאבק פעיל עבורו.

בגיל 9 דיקסון עבר עם משפחתו לעיר סיאטל שבמדינת וושינגטון. בשנת 1961, כשהיה בגיל 11, הוא הצטרף לצעדה שנערכה בעיר למען הפסקת האפליה בדיור בסיאטל, לצידו של ד"ר מרטין לותר קינג. בשנת 1963, הוא היה הראשון להשתלב בבית ספר תיכון (Queen Anne High School) שבו למדה עד אז אוכלוסייה של לבנים בלבד.

במהלך לימודיו באוניברסיטת וושינגטון (University of Washington), דיקסון פעל להקמת "האגודה למען תלמידים שחורים בסיאטל" (SABSU - Seattle Association of Black Student Unions), ובנוסף היה פעיל יחד עם לארי גוסט (Larry Gossett) וחברים נוספים בהקמת סניף של "ועדת התלמידים הלא אלימה" (SNCC - Student Nonviolent Coordinating Committee). כחבר באגודה למען תלמידים שחורים בסיאטל, דיקסון עזר בארגון הפגנות למען אפרו-אמריקנים, ובנוסף עזר להקים עוד אגודות למען תלמידים אפרו-אמריקנים בתיכונים בסביבה.

בשנת 1968, בובי האטון, אחד ממייסדי מפלגת הפנתרים השחורים, נורה על ידי שוטר. דיקסון נכח בהלווייתו, ובעקבותיה הוא וחבריו (בניהם לארי גוסט) הקימו את סניף סיאטל של מפלגת הפנתרים השחורים, כשדיקסון היה בן 19 בלבד. כחלק מפעילותו בסניף, דיקסון הוציא לפועל את פרויקט "ארוחת בוקר חינמית לילדי בית ספר", שהצליחה לתת מענה ל־10,000 ילדים. תוכנית זו דאגה שלילדים אלה תוגש ארוחה כל יום לפני בית הספר. בנוסף לפרויקט זה, דיקסון גם פעל למען פתיחת קליניקה רפואית ומשפטית שנתנה את שרותיה בחינם.

דיקסון היה הקפטן של סניף סיאטל של מפלגת הפנתרים השחורים למשך ארבע שנים, ולאחר מכן הצטרף לסניף המרכזי של המפלגה, בעיר אוקלנד שבמדינת קליפורניה. במהלך עבודתו בסניף אוקלנד, הוא שימש גם כשומר הראש של ראשת המפלגה איליין בראון (Elaine Brown), ובשנת 1978 סייע במסע הבחירות של ליונל וילסון לראשות העיר אוקלנד ותרם לניצחונו. וילסון הפך לראש העיר האפרו-אמריקאי הראשון של אוקלנד.

בשנת 2002, דיקסון הקים ארגון ללא כוונת רווח הנקרא סנטרל האוס (Central House). ארגון זה מספק לצעירים חסרי בית דיור שאינו מיועד לטווח ארוך. במסגרת ארגון זה, הופעל מיזם המוביל צעירים לחשיבה חיובית, מדרבן אותם לסיים את לימודיהם בתיכון, ומעודד אותם להצליח לשלוט על גורלם ועל חייהם.

בשנת 2006, כשהיה בן 57, דיקסון היה מועמד לבחירות לסנאט מטעם מדינת וושינגטון. הוא ייצג את מפלגת הירוקים וזכה ב־21,041 מהקולות, שהיוו 1% אחוז מהמצביעים. בנוסף לקמפיין הבחירות שלו, דיקסון ארגן את המרכז לצדק חברתי שבסיסו היה במחוז מרכזי בעיר סיאטל. בינואר 2007, המרכז לצדק חברתי קיים עצרת אנטי-מלחמתית שלוותה בצעדה.

בשנת 2012 דיקסון פרסם אוטוביוגרפיה, הנקראת * “My People Are Rising: Memoir of a Black Panther Party Captain”.* בספר הוא מתאר את פעילותו כחבר במפלגת הפנתרים השחורים, ומתייחס לכך שהקדיש את חייו למאבק מתמיד לשינוי ולעזרה לחלש ולשונה.

## קישורים חיצוניים

## הערות שוליים

קטגוריה:חברי הפנתרים השחורים (ארצות הברית)
קטגוריה:אמריקאים שנולדו ב-1949
לוקח את הזמן

**לוקח את הזמן** הוא שיר בביצוע הלהקה הישראלית "צליל מכוון". יהונתן גפן כתב את מילות השיר, ויצחק קלפטר הלחין, עיבד ושר אותו. הוא נכלל באלבומהּ היחיד של הלהקה, "צליל מכוון", שהתפרסם ב־1979.

## על השיר
יהונתן גפן כתב את השיר על קלפטר: "שיר שתפרתי, כמו חליפה, על אישיותו ותפיסת עולמו של חברי האהוב יצחק קלפטר, שלימד היפר כמוני שמותר לי גם להישען ולנוח". קלפטר מצידו הביע הסתייגות מסוימת מהתיאור: "כשיהונתן נתן לי את הטקסט, לא ידעתי שזה עליי, כמו שהוא מספר. אני דווקא לא תמיד אחד שלוקח את הזמן, עובד קשה מאוד".

## התייחסות ציבורית
השיר הוא אחד מהשירים המזוהים עם קלפטר. מופע שהועלה משירי יצחק קלפטר (כבר בחייו וגם לאחר מותו) נקרא על שם השיר.

ראש הממשלה בזמן מותו של קלפטר, יאיר לפיד, ציטט מהשיר בדברי ההספד שלו עליו.

בן שלו מ"הארץ" כתב שהשיר הוא "אחיינו הרוחני" של "שיר הטמבל", שכתב ושר קלפטר בהיותו חבר בלהקת "כוורת".

## קישורים חיצוניים

## ביאורים

## הערות שוליים

קטגוריה:שירי יצחק קלפטר
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי יצחק קלפטר
קטגוריה:שירים על זמן
ברנרד טשומי

ממוזער|אלסיה מוזאו פארק
[ממוזער|[מוזיאון האקרופוליס החדש]]
ממוזער|אוניברסיטת פלורידה הבין לאומית
ממוזער|המגדל הכחול
**ברנרד טשומי** (באנגלית: **Bernard Tschumi**; נולד ב-25 בינואר 1944, בלוזאן, שווייץ) הוא אדריכל, סופר ומחנך, מזוהה בדרך כלל עם זרם הדה קונסטרוקטיביזם או פוסט מודרניזם. בנו של האדריכל השווייצרי הנודע ז'אן טשומי. טשומי גדל בציריך ובפריז, למד אדריכלות במכון הטכנולוגי של ציריך וסיים את לימודיו בשנת 1969. כיום טשומי פועל ומתגורר בציריך, פריז, וניו יורק.

מלבד עבודותיו האדריכליות, טשומי רכש לו מוניטין רב כתאורטיקן באמצעות כתביו ורשמיו. במהלך השנים פרסם טשומי מספר רב של ספרים השוטחים את משנתו ומתארים את יצירותיו.

## קריירה
הפרויקט הבולט הראשון של טשומי היה פארק דה לה וילט בפריז, אשר בתכנונו זכה בתחרות אדריכלים בשנת 1983. זכייתו בתחרות אפשרה יישום של מחקר העיצוב והתאוריה. רצפים מרחביים ופרוגרמטיים בפארק שימשו לייצור אתרים המאפשרים פרקטיקה חברתית אלטרנטיבית וקוראים תיגר על ערכי השימוש הצפויים בדרך כלל בפארק עירוני גדול.

משנת 1988 עד 2003 שימש כדיקן של בית הספר לאדריכלות, תכנון ושימור של אוניברסיטת קולומביה. מילא תפקידי הוראה באוניברסיטת פרינסטון, בקופר יוניון ועוד.

בשנת 1994 זכה בתחרות הרביעית לתכנון מוזיאון האקרופוליס החדש. המוזיאון נחנך בשנת 2009.

## עבודות בולטות
* פארק דה לה וילט פריז.
* מוזיאון האקרופוליס החדש
* אלסיה מוזאו פארק, צרפת
* המגדל הכחול, ניו יורק
* בית הספר לאדריכלות באוניברסיטת פלורידה הבינלאומית

## קישורים חיצוניים

* 
* אלסיה מוזיאו פארק, באתר מגלים מסלול
* מיכאל יעקובסון, סיבוב במוזיאון האקרופוליס החדש, באתר חלון אחורי

קטגוריה:אדריכלים שווייצרים
קטגוריה:סופרים שווייצרים
קטגוריה:בוגרי המכון הטכנולוגי של ציריך
קטגוריה:שווייצרים שנולדו ב-1944
קוגלין

**Coughlin** הוא שם משפחה ממוצא אירי. השם מבוטא (ומתועתק לעברית) בכמה דרכים: **קופלין** (); **קוקלין** (); **קוגלין** () ובהגייה אירית: **קאוולין** ().

קטגוריה:שם משפחה
טיטואן פורטון

**טיטואן סדיפי פורטון** (בצרפתית: **Titouan Safidy Fortun**; נולד ב-28 בינואר 2004 בסהאבה במדגסקר) הוא כדורגלן מלגשי המשחק בעמדת המגן השמאלי בקבוצת המילואים של נאנט מליגת העל הצרפתית ובנבחרת מדגסקר.

## קריירת מועדונים
פורטון גדל במחלקת הנוער של נאנט. בשנת 2023 החל לשחק בקבוצת המילואים של המועדון.

## קריירה בין-לאומית
ב-7 בספטמבר 2023 ערך פורטון את הופעת הבכורה שלו בנבחרת מדגסקר, בתיקו 0-0 נגד נבחרת אנגולה במסגרת מוקדמות גביע אפריקה לאומות 2023.

## קישורים חיצוניים

קטגוריה:כדורגלנים מלגשים
קטגוריה:מגני כדורגל מלגשים
קטגוריה:כדורגלני נבחרת מדגסקר
קטגוריה:ילידי 2004
פרמוד מהג'אן

**פרמוד ונקטש מהג'אן** (במראטהית: **प्रमोद महाजन**; 30 באוקטובר 1949 – 3 במאי 2006) היה פוליטיקאי הודי ממפלגת העם ההודית, שכיהן כשר ההגנה של הודו.

## ביוגרפיה
פרמוד מהג'אן נולד ב-30 באוקטובר 1949 במהנבובנגר  במדינת היידאבאד (היום בטלנגאנה). הוא קיבל תואר ראשון בפיזיקה ותואר שני במדעי המדינה לצד תעודה בעיתונאות מאוניברסיטת פונה.

בין 1970 ו-1971 שימש כעורך משנה של עיתון בשם טרון בהרט . ב-1971 עבר לעבוד כמורה, עד 1974.

ב-1974 היה למארגן בקבוצת הנוער של הראשטריה סוויאמסווק סאנג, וב-1978 היה למזכיר מפלגת הג'נטה במהאראשטרה. בין 1978 ל-1980 שימש כמזכיר הכללי של מפלגת הג'נטה במהאראשטרה, ולאחר הקמת מפלגת העם ההודית ב-1980 ל-1983, וב-1983 מונה למזכיר הלאומי של מפלגת העם ההודית, תפקיד בו החזיק עד 1986.

ביולי 1986 נבחר מהג'אן לרג'יה סבהה, וחזר ונבחר ב-1992. במהלך הראם ראת' יטרה , סדרת העצרות הפוליטית-דתית שהוביל לאל קרישנה אדוואני ב-1990 במטרה להביא להרס מסגד באבור ולהקים תחתיו מקדש הינודאי. ב-1992 מינה אותו אדוואני למזכיר הכללי של המפלגה.

בבחירות ללוק סבהה ב-1996 נבחר מהג'אן לראשונה ללוק סבהה, ומונה לשר ההגנה ושר לעניינים פרלמנטריים בממשלתו הראשונה של אטאל ביהארי ואג'פאיי, שכיהנה במשך 13 יום.

בבחירות ללוק סבהה במרץ 1998 הובס מהג'אן, שלא זכה במושב בלוק. למרות זאת, עקב חזרת מפלגת העם ההודית לשלטון מינה אותו ראש הממשלה ואג'פאיי ליועץ לראש הממשלה בדרג שר בקבינט. ביולי 1998 התפטר מהג'אן כדי להתמודד על מקום ברג'יה סבהה, אליו נבחר בדצמבר 1998. הוא כיהן כחבר ברג'יה סבהה עד להירצחו ב-2006. לאחר היבחרו לרג'יה סבהה חזר מהג'אן לממשלה כשר המידע והשידור והשר לעיבוד מזון. באוקטובר 1999 מונה לשר לעניינים פרלמנטריים ולשר למשאבי המים, אך בנובמבר החליף את משאבי המים בטכנולוגית מידע.

בספטמבר 2001 מונה מהג'אן לשר התקשורת, שכהוא מחליף בתפקיד את ראש הממשלה ואג'פאיי, ומשרד טכנולוגית המידע שעמד בראשו אוחד לתוך משרד התקשורת.

בבחירות ללוק סבהה ב-2004 מונה מהג'אן לאחראי על ניהול קמפיין הבחירות של המפלגה, אך המפלגה הובסה. מהג'אן קיבל אחריות על הכישלון.

ב-22 באפריל 2006 התנקש בו אחיו פרבין, שירה בו שלושה כדורים. האח, שהסגיר עצמו למשטרה, טען כי עשה זאת מתוך רצון לפרסום. פרבין הורשע בבית המשפט בדלהי בדצמבר 2007, ונגזר עליו מאסר עולם.

מהג'אן נפטר מפצעיו ב-3 במאי 2006, וגופתו נשרפה במומבאי.

## חיים אישיים
מהג'אן נישא במרץ 1972 לרקה, ונולדו להם בן ובת.

## קישורים חיצוניים

## הערות שוליים

קטגוריה:שרי ההגנה של הודו
קטגוריה:מפלגת העם ההודית
קטגוריה:עיתונאים הודים
קטגוריה:חברי הלוק סבהה
קטגוריה:חברי הרג'יה סבהה
קטגוריה:קורבנות רצח בהודו
קטגוריה:אישים שגווייתם נשרפה
קטגוריה:אישים שנכלאו במהלך מצב החירום בהודו
קטגוריה:שרי ממשלות אטאל ביהארי ואג'פאי
קטגוריה:הודים שנולדו ב-1949
קטגוריה:נפטרים ב-2006
משטרת ביטחון הציבור (פורטוגל)

**משטרת ביטחון הציבור** (בפורטוגזית: **Polícia de Segurança Pública**) הוא גוף אכיפת החוק, ושמירת הסדר הציבורי של הרפובליקה של פורטוגל. ייעודה של משטרת ביטחון הציבור היא שמירה על הסדר הדמוקרטי, ביטחון הציבור וזכויות האזרח במדינה. משטרת ביטחון הציבור מתמקדת באכיפת החוק בערים, בעוד אכיפת החוק באזורים הכפריים בידי הז'נדרמריה ואילו חקירת פשעים חמורים היא בידי משטרת המשפט. בראש משטרת ביטחון הציבור עומד המנהל ארצי, הנתון למרותו של שר הפנים.

## גלריה

קובץ:Praça do Comércio (24009480737) (cropped).jpg|שוטרים פורטוגלים
קובץ:Polícia BIR.jpg|שוטרים מסיירים בליסבון
קובץ:Portuguese Police Audi R8.jpg|ניידת משטרה מסוג AUDI R8
קובץ:Portuguese Public Security Police Mercedes-Benz Sprinter in Madeira, 2015.jpg|ניידת משטרה מסוג מרצדס


## קישורים חיצוניים

* 

פורטוגל
קטגוריה:פורטוגל: צבא וביטחון
אוזלת יד מכוונת

**אוזלת יד מכוונת** או **אוזלת יד אסטרטגית** היא מושג בפסיכולוגיה הפופולרית המתאר אדם שמציג כלפי חוץ חוסר יכולת מדומה כדי להתחמק מאחריות שאינו מעוניין בה.

## בפסיכולוגיה פופולרית
המונח הוצג לראשונה על ידי ג'ארד סנדברג (Jared Sandberg) בשנת 2007 במאמר בוול סטריט ג'ורנל.

אשר מתאר תופעה בה עובדים מפגינים חוסר יכולת במקום העבודה כדי להתחמק מאחריות שאינם רוצים לקבל על עצמם. ברגע שאחרים תופסים את העובד כבלתי מוכשר, הם מפסיקים להטיל עליו משימות. במאמר נדונה גם תופעה דומה בתחום היחסים הבין- אישיים ומערכות יחסים רומנטיות.

תפיסה זו דומה לתפיסה הארגונית של "ניהול ציפיות", שבה מנמיכים בכוונה את הציפיות של לקוח כדי שיהיה קל לספק את דרישותיו.

התופעה מתוארת לעיתים קרובות כסוג של מניפולציה בשל היותה של אוזלת היד מכוונת. אדם מבצע משימה בצורה לא טובה בכוונה ומסרב ללמוד כיצד לבצע אותה נכון, כדי שמישהו אחר יאמין שאינו מסוגל לבצע את המשימה וייקח את האחריות עליה. אנשים אחרים עשויים להסכים לקחת על עצמם את האחריות מתוך תסכול מכך שהמשימה לא מבוצעת היטב.

### אוזלת יד מכוונת ומגדר
אוזלת יד מכוונת יכולה להיות גם התוצר וגם הגורם לאי שוויון בין המינים במערכות יחסים ובמקום העבודה. גברים נמנעים מאחריות בתחומים "נחותים" ואחריות זו מואצלת בעקבות כך לנשים. זה מקשה על נשים להתקדם במקום העבודה כי הן עמוסות בעבודה, אשר למרות היותה חיונית אינה נחשבת יוקרתית. לעומת זאת עמיתיהן הגברים מתמקדים במשימות שתורמות להערכתם ומובילות לקידום.

לעיתים משתמשים במונח אזלת יד מכוונת כדי להסביר את חלוקת העבודה הלא שוויונית בתוך משק הבית כאשר אחד מבני הבית עשוי לטפח אזלת יד כדי להימנע ממשימות ביתיות כמו עבודות בית או גידול ילדים. המונח משמש לתיאור מצבים שבהם גברים מעמידים פנים שהם חסרי יכולת או משמרים במכוון את חוסר היכולת שלהם בתחומים הנחשבים ל"עבודת נשים ", כדי שבת זוגם תבצע את רוב עבודת הבית. הם תורמים לדימוי "הבעל העצלן". אזלת יד מכוונת יכולה לשמש גם כדי להימנע מאחריות לארגון, טיפוח יחסים ותכנון חברתי.

התנהגות זו מתבססת על תפיסה פטריארכלית של תפקידי הנשים כמטפחות ומארגנות. הדבר עשוי לגרום לנשים מסוימות לקחת על עצמן את הנטל של עבודה ביתית ורגשית נוספת, כי בני הזוג שלהן לא עושים זאת. חלוקת העבודה הבלתי שוויונית עלולה ליצור תחושות של טינה או עוינות בין בני הזוג.

### אזלת יד מכוונת ומוצא אתני
אזלת יד מכוונת באה לידי ביטוי בפערים על רקע אתני, משום שמיעוטים ונשים בדרך כלל מודעים יותר לצורך בגיוון והכלה ופועלים לקידומם במידה רבה יותר מאשר עמיתיהם הלבנים.

## בתרבות פופולרית
פרסומים לגבי אוזלת יד מכוונת הפכו לוויראליים בפלטפורמת המדיה החברתית TikTok בשנת 2023.

## ראו גם
* גזלייטינג
* בעיה של מישהו אחר

## הערות שוליים

קטגוריה:מגדר
קטגוריה:יחסים
וייטג'ט אייר

**וייטג'ט אייר** (באנגלית: **VietJet Air**) היא חברת תעופה לואוקוסט וייטנאמית שבסיסה בהאנוי. היא קיבלה אישור עקרוני להפעלה ב-2007 והפעילה את הטיסה הראשונה מהו צ'י מין סיטי להאנוי ב-2011.

בפברואר 2013 השיקה החברה את הטיסה הבינלאומית הראשונה שלה, בין הו צ'י מין סיטי לבנגקוק.

בדצמבר 2014 חצתה את רף העשרה מיליון נוסעים, ובדצמבר 2015 את רף ה-25 מיליון נוסעים.

וייטג'ט מפעילה טיסות ל-18 יעדים מקומיים ול-26 יעדים בינלאומיים.

באוגוסט 2023 פורסם כי החברה תפעיל 2 טיסות שבועיות לנתב"ג.

## צי המטוסים
[ממוזער|[איירבוס A320]]

## תקריות
בשנת 2012 קנסה רשות שדות התעופה הווייטנאמית את החברה בעקבות חגיגת טיסת בכורה בריקוד דוגמניות על המטוס. אירוע דומה התרחש בשנת 2018 כאשר מנכ"לית החברה העלתה למטוס שהוביל את הנבחרת הלאומית הצעירה, קבוצת דוגמניות לבושות בביקיני. לאחר מכן התנצלה בפומבי על התקרית.

## קישורים חיצוניים

* 

## הערות שוליים

קטגוריה:חברות לטיסות חסך
קטגוריה:וייטנאם: תעופה
קון קופלין

**קון קופלין** (באנגלית: **Con Coughlin**; נולד ב-14 בינואר 1955) הוא עיתונאי וסופר בריטי, המשמש כיום כעורך לענייני ביטחון, הגנה ויחסי חוץ של הדיילי טלגרף הבריטי.

## ביוגרפיה
נולד בלונדון ב-1955. למד היסטוריה מודרנית בברזנוז קולג'  שבאוניברסיטת אוקספורד, שם התמחה במהפכה התעשייתית בהדרכת ההיסטוריון היהודי בריטי סיימון שאמה.

באוגוסט 1977 הצטרף לקורס ההכשרה לעיתונאים של קבוצת תומסון . לאחר תקופת הכשרה בקארדיף התחיל לעבוד ככתב בעיתון רדינג איבנינג פוסט (כיום רדינג פוסט ). בנובמבר 1980 הצטרף לדיילי טלגרף ככתב חדשות כללי. מכאן ואילך, במשך עשרות שנים, בילה קון את רוב הקריירה העיתונאית שלו בעבודות שונות עבור קבוצת התקשורת של הטלגרף.

ככתב צעיר, סיקר סיפורי פשע גדולים כמו מעצרו של פיטר סאטקליף (שכונה "המרטש מיורקשייר") ומהומות בריקסטון. בהמשך, ככתב חוץ, משימת הסיקור הגדולה הראשונה שלו הייתה הפלישה האמריקנית לגרנדה ב-1983. משם נשלח לביירות לסיקור מלחמת האזרחים הלבנונית, אז התפתח העניין שלו במזרח התיכון ובטרור בינלאומי. כאשר נרכשה קבוצת הטלגרף בידי איש העסקים הקנדי קונרד בלאק ב-1985, מונה קופלין בידי העורך החדש מקס הייסטינגס להיות כתב המזרח התיכון של הדיילי טלגרף. בשלוש השנים הבאות היה מופקד על סיקור המזרח התיכון מלשכת העיתון בירושלים.

ב-1986 חמק מניסיון חטיפה על ידי פעילי חזבאללה בביירות, יום לפני שהעיתונאי הבריטי ג'ון מקארתי  נחטף בפועל באותו אזור.

ב-1989 חזר ללונדון ועבר לכתוב בסאנדיי טלגרף, שם מונה לכתב החוץ הראשי. ב-1997 מונה לעורך לענייני חוץ וב-1999 לעורך ראשי בפועל.

ב-2006 חזר לעבוד במערכת הדיילי טלגרף כעורך לענייני ביטחון והגנה, ובהמשך אותה שנה קודם לתפקיד העורך לענייני חוץ. הוא כותב טור שבועי בו הוא עוסק במיוחד בנושאי ביטחון, המזרח התיכון וטרור בינלאומי.

קופלין הוא מחברם של מספר ספרים, בהם ביוגרפיה של סדאם חוסיין (סדאם: מלך של טרור) שהפכה לרב מכר של הניו יורק טיימס ב-2003 וזיכתה אותו בשבחי ביקורת בינלאומיים. ספרים נוספים שלו עוסקים בטוני בלייר ומעורבותו במלחמה בטרור וביוגרפיה של האייתוללה חומייני והשפעתו על ההקצנה של העולם האסלאמי.

הוא כותב בקביעות גם עבור הוול סטריט ג'ורנל, הספקטייטור והאטלנטיק. במקביל הוא מופיע כאנליסט לענייני חוץ ברשתו האמריקאיות: CNN, Fox News, CBS, ABC, MSNBC ו-NBC. בבריטניה הוא משדר בקביעות ב-BBC וב-Sky News.

הוא משמש עמית אורח בכיר במחלקה ללימודי המלחמה בבית הספר ללימודי ביטחון בקינגס קולג' לונדון.

## קישורים חיצוניים
* 
* קון קופלין, באתר קינגס קולג' לונדון

קטגוריה:בריטים שנולדו ב-1955
קטגוריה:עיתונאים בריטים
קטגוריה:עורכי עיתונים בריטים
בעיה של מישהו אחר

"**בעיה של מישהו אחר**" מתאר מצב בו בעיה מסוימת זוכה להתעלמות בטענה שמישהו אחר אחראי לה.

## דוגמאות
בשנת 1976 כתב העת *Ekistics* השתמש בביטוי בהקשר של חוסר טיפול בירוקרטי בדיור בר השגה, ותיאר את "עקרון הבעיה של מישהו אחר" כמה שמנע את הטיפול. כאשר האחריות לבעיה מורכבת קשורה למספר מחלקות שונות בממשלה, אז גם אלו שרוצות להתמודד עם הנושא אינן מסוגלות לעשות זאת.

בהתייחסו לצוות שעובד על פרויקט תכנות מחשבים, כתב אלן פ. בלקוול ב-1997 כי: "ניתן לדחות משימות משנה רבות עד שלבסוף הן הופכות למה שמכונה בקרב מתכנתים מקצועיים 'SEP'. - בעיה של מישהו אחר."

## שדה SEP של דאגלס אדמס
בספר "החיים, היקום וכל השאר" של דאגלס אדמס משנת 1982 (בסדרת המדע הבדיוני "מדריך הטרמפיסט לגלקסיה") הוא מציג את הרעיון של "שדה SEP" כסוג של מכשיר הסוואה. הדמות פורד פרפקט אומרת:

לאחר מכן, הקריינות מסבירה:

התיאור של אדמס לשדה SEP מצוטט במאמר על "אי-נראות פסיכולוגית", לצד תיאורים ספרותיים אחרים כמו מסנן התפיסה ב-*[[דוקטור הו|Doctor Who]]*, וגם להטיות קוגניטיביות כמו עיוורון קשבי ועיוורון שינוי.

## ראו גם
* נמב"י
* עיוורון קשבי
* אוזלת יד מכוונת

## הערות שוליים

קטגוריה:פתרון בעיות
קטגוריה:מדריך הטרמפיסט לגלקסיה
קטגוריה:התנהגות חברתית בבעלי חיים
Break the Silence: The Movie

***Break the Silence: The Movie*** (בעברית: **לשבור את הדממה: הסרט**; בקוריאנית: **브레이크 더 사일런스: 더 무비**) הוא סרט דוקומנטרי דרום קוריאני משנת 2020 על להקת הבנים BTS בבימויו של פארק ג'ון-סו ובהפקת ביג היט סרי סיקסטי, הכולל את מאחורי הקלעים של סיבוב ההופעות העולמי השלישי שלהם, , שהתקיים בשנים 2018–2019. *Break the Silence: The Movie* מקודם כסרט ההמשך לסרט  של הלהקה משנת 2019, הוא פורסם ב-10 בספטמבר 2020, במדינות נבחרות, כשההפצה נעשתה על ידי טרפלגר רילייזינג. הסרט הוא עיבוד לסדרה הדוקומנטרית השלישית של הלהקה, *Break the Silence: Docu-Series*, שפורסמה בפלטפורמת המעריצים Weverse במאי.

## תקציר
*Break the Silence: The Movie* עוקב אחר הלהקה על הבמה ומחוצה לה במשך 14 חודשים במהלך סיבוב ההופעות העולמי שלהם, , הוא מציג עוד יותר את הצד הרגשי הפגיע שלהם, וממחיש כיצד הם מפרידים את עצמם מהפרסונות הבימתיות שלהם. הסרט כולל גם  של הלהקה.

## רקע ופרסום
הסרט הוכרז לראשונה ב-7 באוגוסט 2020. כמו כן, הוכרז כי הסרט השלישי של ,  יפורסם בבתי הקולנוע ב-28–30 באוגוסט וכי תוקרן תצוגה מקדימה של *Break the Silence*.

מכירת הכרטיסים החלה ב-13 באוגוסט 2020, היום שבו פורסם הטריילר של הסרט. הסרט יצא לאקרנים ב-10 בספטמבר ב-70 מדינות, עם השקה מדורגת ביותר מ-40 טריטוריות אחרות החל מ-24 בספטמבר. במדינות נבחרות הוקרן הקליפ של "Dynamite" לפני תחילת הסרט.

## הצלחה מסחרית
הסרט הרוויח 8,954,345 דולר בקופות העולמיות.

## קישורים חיצוניים
* 

קטגוריה:סרטי 2020
קטגוריה:סרטים שיציאתם נדחתה בעקבות מגפת הקורונה
קטגוריה:סרטי הופעה
קטגוריה:סרטים בקוריאנית
יצחק מולודוי

**יצחק (איציק) מולודוי** (נולד ב-1948) הוא שחיין עבר פאראלימפי ישראלי.

מולודוי הוא נכה צה"ל חבר בית הלוחם.

ב התחרה בשחייה בדרגת נכות 2: במשחה 25 מטר גב דורג במקום ה-12 בשלב המוקדמות עם תוצאה של 33.10 שניות ולא העפיל למשחה הגמר, ובמשחה 25 מטר חזה דורג במקום ה-14 בשלב המוקדמות עם תוצאה של 39 שניות ולא העפיל למשחה הגמר.

שנים רבות היה פעיל בריקוד על כיסאות גלגלים והשתתף במופעים של ארגון נכי צה"ל ובפסטיבל מחול כרמיאל.

## קישורים חיצוניים
* פירוט השתתפותו בתחרויות המשחקים הפאראלימפיים, באתר הרשמי של IPC 

קטגוריה:שחיינים פאראלימפיים ישראלים
קטגוריה:ספורטאים נכי צה"ל
קטגוריה:שחיינים נכים ישראלים
קטגוריה:שחייני חזה ישראלים
קטגוריה:שחייני גב ישראלים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:ישראלים שנולדו ב-1948
בועז מזרחי

**בועז מזרחי** הוא שחקן עבר בנבחרת ישראל בכדורסל בכיסאות גלגלים.

מזרחי שיחק כדורסל כיסאות גלגלים בנבחרת בית הלוחם חיפה.

כחבר נבחרת ישראל יצא אל המשחקים הפאראלימפיים ברצלונה (1992) ובהם דורגה הנבחרת במקום העשירי.

בשנת 2007 היה שותף להישג נבחרת בית הלוחם חיפה בהעפלה לגמר אליפות אירופה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:שחקני כדורסל בכיסאות גלגלים ישראלים
קטגוריה:ישראלים שנולדו במאה ה-20
קאשה ורנישקס

**קאשה ורנישקס** (ביידיש: **קאשע מיט וורנישקעס**; באנגלית: **Kasha varnishkes** או **Kasha varnishkas**) הוא מאכל יהודי מסורתי אופייני ליהודי אשכנז. הוא משלב דייסת כוסמת עם פסטה או אטריות, באופן מסורתי אטריות ביצים, ולאחרונה, פסטה פרפלה.

## הכנה
כוסמת מבשלים בנפרד ואז מטגנים יחד עם פסטה מבושלת ובצל בשמן צמחי או בשמאלץ. לעיתים משתמשים בהכנה במרק עוף או מרק בקר או פטריות.

## היסטוריה
שם התבשיל עצמו הוורנישקס דומה לשיבוש ביידיש לוורניקי אוקראינית, ייתכן כיוון שבמקור השתמשו בשאריות בצק מרודד שנשאר מהכנת וורניקי, הבצק המרודד היה נחתך לריבועים קטנים שהיו מוספים לקאשה.

מתכון קאשה ורנישקס הובא על ידי יהודים מזרח-אירופאים לישראל, ארצות הברית ומדינות נוספות. והוא זכה לפופולריות רבה במטבח הקהילה היהודית האמריקאית במיוחד.

אחד האזכורים הראשונים של המנה הזו מצוי במחזה היידיש מאת אברהם גולדפאדן "Die Mumeh Sosye" ("דודה סוסיה") 1898. מתכון שפורסם בספר בישול ביידיש אמריקאי ב-1925 מתאר אטריות או כופתאות עם מילוי דייסת כוסמת ולא לגרסה הפשוטה יותר של דייסה עם פסטה פרפלה.

ההיסטוריון הקולינרי גיל מרקס מציע כי המנה פותחה בעיר ניו יורק בסוף המאה ה-19 כתוצאה מחילופי תרבות עם מהגרים האיטלקים מייצרי הפסטה. זמינות הפסטה המיובשת וקלות השימוש עד אמצע המאה ה-20 תרמו גם הם ככל הנראה למעבר לפרפלה המקובל היום.

## הערות שוליים

קטגוריה:המטבח הישראלי
קטגוריה:המטבח היהודי
קטגוריה:המטבח האשכנזי